**פלג חנה נולדה בשנת 1935 ברומניה**

**עלתה לארץ בשנת 1951**

תלמידה מלווה, תהילה מור

שמי חנה פלג. אני קרויה על שם סבתא מצד אבא, הכינוי שלי אנה כי גרתי ברומניה.

שם המשפחה הקודם הרשקוביץ, והשם פלג שונה כשהתחתנתי ב-1956.

נולדתי בשנת 1935 ברומניה. כשהייתי בת 6 פרצה מלחמת העולם השנייה. במשך השנים של המלחמה הייתי היינו פליטים וסבלנו חיים קשים. המלחמה הסתיימה בשנת 1945. ברומניה סיימתי 10 וחצי שנות לימוד, באמצע שנת הלימודים עלינו ארצה בשנת 1951 ונשלחנו למעברת שמרון על יד נהלל. במעברה ישנו באוהלים ולאחר שנה וחצי קיבלנו צריף. אחרי 3 שנים במעברה יצאנו בכוחות עצמנו לתל חנן. היינו מרוצים שהגענו לארץ ישראל גם עם הקושי שעברנו בדרך היינו מרוצים שאנחנו פה ולא בגלות!

בשנת 1953 התגייסתי לצה"ל: שנת שירות אחת עשיתי בנחל ושנה שנייה בחטיבת שבע בתור מרכזנית. הייתה לי חוויה מאתגרת.

אחרי הצבא התחתנתי ונולדו לי שלושה ילדים: בת ושני בנים. הילדים התחתנו ברוך השם ונולדו לי גם 7 נכדים ו5 נינים. הנכדים מבקרים אותי לעיתים קרובות.

אני כרגע אלמנה ונהנית מהילדים הנכדים והנינים.

עברתי מלחמות: כילדה את מלחמת העולם השניה ולאחר מכן בארץ, מלחמת ששת הימים, יום הכיפורים ומלחמת לבנון. בעלי שירת במלחמות וגם הבן היה בצבא. בזמן המלחמה היה מתוח אבל אחר כך היתה הקלה.

לאחר היציאה לגמלאות אני הולכת למועדונים לניצולי שואה, עושה ספורט הולכת להרצאות, סרטים והצגות.